PMIndiaData/PMIndiaSum huggingface dataset:
কর চুক্তি রূপায়ণের লক্ষ্যে কেন্দ্রীয় মন্ত্রিসভায় বহুপাক্ষিক কনভেনশন অনুমোদিত

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আজ করভিত্তিক ক্ষয় এবং মুনাফা চালান প্রতিরোধে কর সংক্রান্ত চুক্তি রূপায়ণে এক বহুপাক্ষিক কনভেনশন অনুমোদন করেছে। এই কনভেনশন রূপায়ণের ফলে ভারতের সঙ্গে অন্যান্য দেশের কর সংক্রান্ত চুক্তিগুলি এমনভাবে সংশোধিত হবে যাতে চুক্তির অপব্যবহার, করভিত্তিক ক্ষয় এবং মুনাফা চালানের মতো কৌশলের ফলে সরকারের রাজস্ব ক্ষতি আটকানো যাবে। এছাড়া, যেসব ক্ষেত্রে অর্থনৈতিক কাজকর্মের ফলে মুনাফা এবং মূল্য সৃষ্টি হয়, সেক্ষেত্রে মুনাফার ওপর কর আরোপ করা সম্ভব হবে। ২০১৭ সালের ৭ই জুন প্যারিসে ভারতের তৎকালীন অর্থমন্ত্রী শ্রী অরুণ জেটলি কর সংক্রান্ত বহুপাক্ষিক এই কনভেনশনটি স্বাক্ষর করেছিলেন। ও.ই.সি.ডি. এবং জি-২০-ভুক্ত দেশগুলির কোন কোম্পানি কর সংক্রান্ত আইনের ফাঁকফোঁকরকে কাজে লাগিয়ে এক দেশ থেকে অন্য দেশে মুনাফা পাচার করে যাতে কর ফাঁকি দিতে না পারে তা নিশ্চিত করতেই এই বহুপাক্ষিক সমঝোতা বা কনভেশনটি প্রণয়ন করা হয়েছে। জি-২০ এবং ও.ই.সি.ডি.-ভুক্ত একশোটিরও বেশি দেশের অস্থায়ী এক গোষ্ঠীর অঙ্গ হিসাবে ভারত ২০১৫ সাল থেকে সংশ্লিষ্ট সব দেশের সঙ্গে একযোগে সমঝোতাটির খসড়া চূড়ান্ত করে। ২০১৬ সালের নভেম্বর মাসে সংশ্লিষ্ট দেশগুলির অস্থায়ী গোষ্ঠী চুক্তিটির বয়ান গ্রহণ করে। এই চুক্তি অনুসারে সমস্ত স্বাক্ষরকারী দেশ এটির অপব্যবহার রুখতে ন্যূনতম শর্তগুলি মেনে চলার ব্যবস্থা করবে। এই কনভেনশন বা চুক্তি রূপায়িত হলে দুই বা ততোধিক দেশের মধ্যে স্বাক্ষরিত পৃথক চুক্তিগুলি সরাসরি সংশোধিত হবে। এই চুক্তিটি রূপায়ণের ফলে ভারতের সঙ্গে অন্যান্য দেশের কর সংক্রান্ত চুক্তিগুলি সরাসরি সংশোধিত হবে এবং রাজস্ব ক্ষতি নিয়ন্ত্রণ করা সম্ভব হবে।
ভারত ও ইটালির মধ্যে স্বাস্থ্য ও ওষুধ ক্ষেত্রে সহযোগিতার জন্য মউ-এরঅনুমোদন কেন্দ্রীয় মন্ত্রীসভায়

নয়াদিল্লি: ২০ ডিসেম্বর: প্রধানমন্ত্রী শ্রী নরেন্দ্র মোদিরপৌরহিত্যে কেন্দ্রীয় মন্ত্রিসভা বুধবার ভারত ও কিউবার মধ্যে স্বাস্থ্যবিজ্ঞান ওওষুধের ক্ষেত্রে সহযোগিতার জন্য সমঝোতা স্মারকের (মউ) এক্স-পোস্ট-ফ্যাক্টো অনুমোদনদিল| গত ২৯ নভেম্বর ২০১৭ তারিখে নয়া দিল্লিতে এই মউ স্বাক্ষরিত হয়| মউ-এর মধ্যেসহযোগিতার নিম্নলিখিত বিষয় রয়েছে: ১)চিকিত্সক, মেডিক্যাল আধিকারিক, অন্যান্য স্বাস্থ্য পেশাজীবী এবং বিশেষজ্ঞদেরআদানপ্রদান; ২)মানবসম্পদ, স্বাস্থ্য পরিষেবার উন্নয়নে এবং স্বাস্থ্য সুরক্ষা সুবিধা নির্মাণেসহায়তা; ৩)স্বাস্থ্যক্ষেত্রে মানবসম্পদের স্বল্পকালীন প্রশিক্ষণ; ৪)ফার্মাসিউটিক্যাল ও মেডিক্যাল যন্ত্রপাতিতে নিয়ন্ত্রণ এবং তথ্যের আদানপ্রদান; ৫) ওষুধশিল্প এবং দুই পক্ষের চিহ্নিত অন্যান্য বিষয়ে বানিজ্য উন্নয়নের সুযোগে সহায়তা; ৬) জেনেরিকএবং আবশ্যিক ওষুধের সংগ্রহ এবং ওষুধ সরবরাহে সহায়তা; ৭) স্বাস্থ্যযন্ত্রপাতি এবং ওষুধ সগ্রহ; ৮) নিউরোকার্ডিওভাসকুলার রোগ, ক্যান্সার, মানসিক স্বাস্থ্য সহএন.সি.ডি. প্রতিরোধে সহায়তা; ৯) পতঙ্গবাহিত রোগ ও সংক্রামক রোগের ক্ষেত্রে জলবায়ু পরিবর্তনের প্রভাব নিয়ে সহযোগিতা; ১০) খাদ্যশিল্পের সঙ্গে যুক্তদের গবেষণা ও প্রশিক্ষণ; ১১) খাদ্যসুরক্ষা ও স্বাস্থ্যকর খাদ্যাভ্যাসের জন্য নাগরিকদের তথ্য প্রদান ও যোগাযোগ; ১২)সহযোগিতার অন্য আরও ক্ষেত্র যা উভয়পক্ষের পারস্পরিক সিদ্ধান্তে স্থিরীকৃত হতেপারে| সহযোগিতারএই ক্ষেত্রকে আরও বিস্তারিতভাবে দেখার জন্য এবং মউ-এর রূপায়ণ সঠিকভাবে হওয়ার জন্যএকটি যৌথ কার্যকরী গোষ্ঠী (জে.ডব্লিউ.জি.) গঠন করা হবে|
প্রধানমন্ত্রী বৃহস্পতিবার কিষাণ মান ধন যোজনার সূচনা করবেন

প্রধানমন্ত্রী শ্রী নরেন্দ্র মোদী আগামী ১২ই সেপ্টেম্বর বৃহস্পতিবার ঝাড়খন্ডের রাঁচিতে কিষাণ মান ধন যোজনার সূচনা করবেন। এই যোজনার মাধ্যমে ৫ কোটি ক্ষুদ্র ও প্রান্তিক চাষীর জীবন সুরক্ষিত হবে। এছাড়াও, ৬০ বছর বয়সী কৃষকরা মাসিক ৩ হাজার টাকা পেনশন সুবিধা পাবেন। আগামী তিন বছরে এই কর্মসূচি রূপায়ণে খরচ ধরা হয়েছে ১০ হাজার ৭৭৪ কোটি টাকা। বর্তমানে যে সমস্ত ক্ষুদ্র ও প্রান্তিক কৃষকের বয়স ১৮ থেকে ৪০ বছরের মধ্যে, তাঁরা সকলেই এই কর্মসূচির সুযোগ-সুবিধা গ্রহণে আবেদন করতে পারবেন। পিএম-কিষাণ প্রকল্পের কিস্তি বা অভিন্ন পরিষেবা কেন্দ্রের মাধ্যমে কৃষকরা মাসিক পেনশনের অর্থ পাবেন। উপজাতি অধ্যুষিত এলাকাগুলিতে উপজাতি গোষ্ঠীভুক্ত ছাত্রছাত্রীদের উচ্চ প্রাথমিক সেকেন্ডারি ও সিনিয়র সেকেন্ডারি স্তরে গুণগতমানের শিক্ষা প্রদানে প্রধানমন্ত্রী শ্রী মোদী একলব্য মডেলের ৪০০টি আবাসিক বিদ্যালয়েরও উদ্বোধন করবেন। এছাড়াও, প্রধানমন্ত্রী রাঁচিতে ঝাড়খন্ডের নতুন বিধানসভা ভবনের উদ্বোধন এবং নব-সচিবালয় ভবনের ভিত্তিপ্রস্তর স্থাপন করবেন। সফরকালে শ্রী মোদী সাহেবগঞ্জে একটি মাল্টিমোডাল টার্মিনালেরও উদ্বোধন করবেন।
বন্যা কবলিত রাজ্যগুলির ত্রাণ ও উদ্ধার কাজে পূর্ণ সহযোগিতার আশ্বাস দিলেন প্রধানমন্ত্রী

উত্তরপ্রদেশ,বিহার, উত্তরাখণ্ড, রাজস্থান এবং মধ্যপ্রদেশের বন্যা পরিস্থিতি সামাল দিতে ত্রাণ ও উদ্ধারের কাজে পূর্ণ সহযোগিতার আশ্বাস দিয়েছেন প্রধানমন্ত্রী শ্রী নরেন্দ্র মোদী। বন্যা কবলিত এলাকাগুলির মানুষদের স্বাস্থ্য ও নিরাপত্তার জন্য প্রার্থনাও জানিয়েছেন তিনি। যত তাড়াতাড়ি সম্ভব পরিস্থিতির উন্নয়ন ঘটবে এবং তা ক্রমেইস্বাভাবিক হয়ে আসবে বলে আশা প্রকাশ করেন শ্রী মোদী। এক বার্তায় তিনি বলেছেন, “উত্তরপ্রদেশ,বিহার, উত্তরাখণ্ড, রাজস্থান এবং মধ্যপ্রদেশের বন্যাক্লিষ্ট এলাকাগুলির মানুষদেরস্বাস্থ্য ও নিরাপত্তার জন্য প্রার্থনা জানাই। স্বরাষ্ট্রমন্ত্রী শ্রী রাজনাথ সিংজি তীক্ষ্ণ নজর রাখছেন পরিস্থিতির দিকে। রাজ্যগুলিরমুখ্যমন্ত্রীদের সঙ্গে কথা বলে উদ্ধার ও ত্রাণের কাজকর্ম সম্পর্কেও খোঁজখবরনিচ্ছেন তিনি। ত্রাণও উদ্ধার কাজে পূর্ণ সহযোগিতার আশ্বাস রইল কেন্দ্রের পক্ষ থেকে। বন্যাক্লিষ্টঅঞ্চলগুলির পরিস্থিতি দ্রুত স্বাভাবিক হয়ে আসবে বলে আশা করি । ” /
প্রধানমন্ত্রী দেশের টিকা প্রস্তুতকারকদের সঙ্গে বৈঠক করেছেন

নতুন দিল্লি, ২০ এপ্রিল, ২০২১ প্রধানমন্ত্রী নরেন্দ্র মোদী ভিডিও কনফারেন্সিং-এর মাধ্যমে দেশে টিকা প্রস্তুতকারকদের সঙ্গে বৈঠক করেছেন। টিকা প্রস্তুতকারকদের সাফল্য এবং পেশাদারিত্বের প্রশংসা করে শ্রী মোদী বলেছেন, আমাদের টিকা শিল্পের বৃহত্তম শক্তি হল – সামর্থ, সংশোধন ও সেবা ভাব। এর ফলে, তাঁরা বিশ্বে টিকা উৎপাদনে অগ্রণী ভূমিকা পালন করছেন।আমাদের টিকা প্রস্তুতকারকদের ক্ষমতা সম্পর্কে বলতে গিয়ে শ্রী মোদী বলেছেন, সরকার তাঁদের প্রতি আস্থাশীল, আর তাই পয়লা মে প্রত্যেক সাবালক নাগরিক কোভিডের টিকা পাবেন। আমাদের জনসাধারণ যাতে খুব কম সময়ের মধ্যে টিকা পান, তার জন্য প্রধানমন্ত্রী টিকা প্রস্তুতকারকদের উৎপাদন ক্ষমতা বাড়াতে অনুরোধ করেছেন। নতুন টিকা উদ্ভাবনে আমাদের বৈজ্ঞানিকদের উদ্যোগ ও পরীক্ষা-নিরীক্ষার তিনি প্রশংসা করেছেন। রেকর্ড সময়ে টিকা উদ্ভাবন ও উৎপাদন করার কৃতিত্ব তাঁদের। শ্রী মোদী বলেছেন, এর ফলে ভারতে যে টিকা তৈরি হচ্ছে তা সবথেকে সস্তা। বিশ্বের বৃহত্তম টিকাকরণ কর্মসূচি বর্তমানে ভারতে বাস্তবায়িত হচ্ছে।টিকা উদ্ভাবন ও উৎপাদনের এই প্রক্রিয়ার কথা উল্লেখ করে প্রধানমন্ত্রী বলেছেন, ‘মিশন কোভিড সুরক্ষা’-র আওতায় দেশে সরকারি-বেসরকারি অংশিদারিত্বে কাজ করা হচ্ছে। সমস্ত টিকা প্রস্তুতকারকরা যাতে সব ধরণের সহযোগিতা পান, সরকার তা নিশ্চিত করেছে। টিকার অনুমোদন দ্রুততার সঙ্গে বিজ্ঞানসম্মত ভাবে করা হয়েছে। যে সব টিকা পরীক্ষা-নিরীক্ষার স্তরে রয়েছে, সেগুলির উদ্ভাবকদের সব ধরণের সহযোগিতা ও অনুমোদন দেওয়ার বিষয়ে প্রধানমন্ত্রী নিশ্চয়তা দিয়েছেন।কোভিড-১৯-এর বিরুদ্ধে লড়াইয়ে দেশের বেসরকারি ক্ষেত্র স্বাস্থ্য পরিকাঠামোকে যথেষ্ট সাহায্য করেছে। আগামী দিনে টিকাকরণ অভিযানে বেসরকারি উদ্যোগ আরও সক্রিয় ভূমিকা নেবে। এর জন্য হাসপাতাল ও শিল্প সংস্থার মধ্যে আরও উন্নত সমন্বয়ের প্রয়োজন।টিকা প্রস্তুতকারকরা ১৮ বছরের বেশি বয়সীদের টিকা দেওয়ার সিদ্ধান্তে এবং সরকার থেকে যে সমস্ত উৎসাহব্যাঞ্জক উদ্যোগ নেওয়া হয়েছে, তার জন্য প্রধানমন্ত্রীকে ধন্যবাদ জানিয়েছেন। টিকা উদ্ভাবন ও উৎপাদনের পুরো প্রক্রিয়াতে প্রধানমন্ত্রীর নেতৃত্বে কেন্দ্র যে সহযোগিতা করেছে, তাঁরা তারও প্রশংসা করেছেন। টিকার উৎপাদন বাড়ানো এবং নতুন টিকা নিয়ে গবেষণার বিষয়ে তাঁদের পরিকল্পনা নিয়েও বৈঠকে আলোচনা হয়েছে। /
উত্তরাখন্ডের মুখ্যমন্ত্রী হিসেবে শপথ নেওয়ায় শ্রী ত্রিবেন্দ্র সিং রাওয়াতকে প্রধানমন্ত্রীর অভিনন্দন

উত্তরাখন্ডের মুখ্যমন্ত্রী হিসেবে শপথ নেওয়ায় শ্রী ত্রিবেন্দ্র সিং রাওয়াতকে অভিনন্দন জানালেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন “ শ্রী ত্রিবেন্দ্রসিং রাওয়াত এবং তাঁর মন্ত্রিসভা শনিবার শপথ নেওয়ায় অভিনন্দন জানাই। তাঁরা কঠোরপরিশ্রম করে মানুষের আশা-আকাঙ্কা পূরণ করতে পারবেন বলে আমার স্হির বিশ্বাস। নজিরবিহীন উন্নয়নেরমাধ্যমে নতুন উত্তরাখন্ড সরকার রাজ্যের মানুষকে তাদের প্রতি নিবেদিত প্রভূতভালোবাসার প্রতিদান দেবে। ” /
কাশীতে দেব দীপাবলি উদযাপনের কিছু স্মরণীয় মুহূর্ত দেশবাসীর সামনে তুলে ধরলেন প্রধানমন্ত্রী

নয়াদিল্লি, ০৭ নভেম্বর, ২০২২ “দেব দীপাবলি হল এক বিশেষ উদযাপন। তা আবার কাশীর ক্ষেত্রে আরও স্মরণীয় একটি ঘটনা। কাশীর এই সুপ্রাচীন নগরীতে তোলা কিছু ছবি আপনারা লক্ষ্য করুন।” এক বার্তায় কাশীতে দেব দীপাবলি উদযাপনের স্মরণীয় মুহূর্তগুলি কিছু কিছু খন্ডচিত্রের মাধ্যমে সকলের সামনে তুলে ধরেছেন প্রধানমন্ত্রী শ্রী নরেন্দ্র মোদী।
স্বচ্ছতা অভিযান বিষয়ে সচেতনতা বৃদ্ধির প্রয়াসে সাইকেলে দেশব্যাপী অভিযান

নয়াদিল্লি, ১৬ মার্চ, ২০১৫ প্রধানমন্ত্রী শ্রী নরেন্দ্র মোদী আজ শ্রী অভিষেক কুমার শর্মা নামের এক যুবকের সঙ্গে সাক্ষাৎ করেন। এই যুবকটি স্বচ্ছ ভারত অভিযান বিষয়ে সচেতনতা গড়ে তোলার প্রয়াসে দেশব্যাপী সাইকেলে অভিযান শুরু করেছে। অভিষেক জানিয়েছেন, তিনি প্রধানমন্ত্রীর স্বচ্ছ ভারতের ডাকে উদ্বুদ্ধ হয়ে মানুষকে এ বিষয়ে সচেতন করার জন্য তার অভিযান শুরু করেছেন। এ কাজে তিনি একটি গোটা বছর ব্যয় করবেন বলেও তিনি জানান। তিনি বলেছেন, এ পর্যন্ত আটটি রাজ্যের ৪৫০০ কিলোমিটার পথ তিনি সফর করেছেন। ফলে, তিনি ৫ হাজারটি গ্রাম, ৩৫০টি শহরে সাইকেল অভিযান চালিয়েছেন। প্রধানমন্ত্রী অভিষেকের অভিনব জনসচেতনতা প্রয়াসের প্রশংসা করেন এবং আগামী প্রয়াসের সাফল্যও কামনা করেন।
কেন্দ্রীয় মন্ত্রিসভা গোরখপুর, সিন্দ্রি এবং বারাউনিতে অকেজো সার  কারখানার পুনরুজ্জীবনে অনুমতি দিয়েছে

প্রধানমন্ত্রী শ্রী নরেন্দ্র মোদির পৌরহিত্যে বুধবার কেন্দ্রীয় মন্ত্রিসভাগোরখপুর, সিন্দ্রি এবং বারাউনির অকেজো সার কারখানাগুলির পুনরুজ্জীবনের জন্য অনুমোদনদিয়েছে। এই কারখানাগুলির মধ্যে ‘ফার্টিলাইজার কর্পোরেশন অব ইন্ডিয়া লিমিটেড’ (এফসি আই এল)-এর দুইটি বন্ধ ইউরিয়া কারখানা রয়েছে সিন্দ্রি (ঝাড়খন্ড) এবং গোরখপুর(উত্তরপ্রদেশ)-এ এবং বারাউনির (বিহার ) বন্ধ ইউনিটটি হিন্দুস্তান ফার্টিলাইজারস্‌কর্পোরেশন লিমিটেড (এইচএফসিএল )-এরঅন্তর্গত । এই তিনটি সার কারখানাকে ‘রাষ্ট্রায়ত্ত ক্ষেত্রের ইউনিট’ (পি এস ইউ) যথা,‘ন্যাশনাল থার্মাল পাওয়ার কর্পোরেশন’ (এন টি পি সি), ‘কোল ইন্ডিয়া লিমিটেড’ (সি আইএল), ‘ইন্ডিয়ান ওয়েল কর্পোরেশন লিমিটেড’ (আই ও সি এল) এবং এফ সি আই এল/ এইচ এফ সিএল-এর ‘স্পেশাল পারপাস ভেহিক্যাল’ (এস পি ভি)-র দ্বারা ‘নমিনেশন রুট’-এর মাধ্যমেপুনরুজ্জীবীত করা হবে। সিন্দ্রি, গোরখপুর এবং বারাউনিতে এই নতুন তিনটি কারখানা বিহার, পশ্চিমবঙ্গ এবংঝাড়খন্ডের ক্রমবর্দ্ধমান ইউরিয়ার চাহিদা মেটাবে। এছাড়াও এটা পশ্চিমাঞ্চল ও মধ্যাঞ্চলথেকে দীর্ঘপথ ধরে ইউরিয়া পরিবহনের কারণে সৃষ্ট রেলপথ ও সড়কপথের পরিকাঠামোর উপরথেকে চাপ লাঘব করবে এবং এইভাবে ভাড়ার উপর সরকারের ভর্তুকিও বাঁচাতে পারবে। এটাএছাড়াও এই অঞ্চলের অর্থনৈতিক উন্নয়নে গতি দান করবে। আঞ্চলিক অর্থনীতির বিকাশ ছাড়াওএই কারখানাগুলি প্রত্যক্ষভাবে ১২০০ এবং অপ্রত্যক্ষভাবে ৪৫০০ কর্মসংস্থানের সুযোগসৃষ্টি করবে। মেসার্স গেইল (ইন্ডিয়া) লিমিটেড জগদীশপুর থেকে হলদিয়া পর্যন্ত গ্যাস পাইপলাইনপাতার জন্য পরিকল্পনা গ্রহণ করেছে। এই ইউনিটগুলি পাইপলাইনের মুখ্য ক্রেতা হিসেবেকাজ করবে এবং এর বাস্তবোপযোগিতা সুনিশ্চিত করবে। জগদীশপুর-হলদিয়া গ্যাস পাইপলাইনচালু করার বিষয়টি পূর্ব ভারতের পরিকাঠামোর উন্নয়নের জন্য গুরুত্বপূর্ন এবং এইঅঞ্চলের অর্থনৈতিক বিকাশে বহুমুখি প্রভাব ফেলবে। এর আগে সি সি ই এ ইউরিয়া ক্ষেত্রের জন্য গ্যাস মজুতের বিষয়ে অনুমোদন দিয়েছিলযা এই ইউনিটগুলিকে এদের পুনরুজ্জীবনের জন্য মজুত মূল্যে গ্যাস পেতে সক্ষম করবে এবংএটা ইউরিয়া কারখানাগুলিকে আন্তর্জাতিক পর্যায়ে প্রতিযোগিতা করতে সক্ষম করে তুলবে।
শ্রী কে পি এসগিল-এর মৃত্যুতে শোক প্রকাশ প্রধানমন্ত্রীর

শ্রীকে পি এস গিল-এর মৃত্যুতে শোক প্রকাশ করেছেন প্রধানমন্ত্রী শ্রী নরেন্দ্র মোদী। একবার্তায় তিনি বলেছেন : “জাতিরসেবা, নীতিগত পরিকল্পনা ও নিরাপত্তা ক্ষেত্রে অবদানের জন্যকে পি এস গিল স্মরণীয় হয়ে থাকবেন। তাঁর প্রয়াণে আমি মর্মাহত। শোক ও সমবেদনাজানাই।” /
জম্মু ও কাশ্মীর পুনর্গঠন আইন, ২০১৯-এর ৩ নং ধারা থেকে উদ্ভূত সমস্যা দূর করতে ভারত সরকার কার্যনির্বাহ বিধি, ১৯৬১-র ১২ ধারার অধীন প্রস্তাব কর্মপরবর্তী অনুমোদন দিল কেন্দ্রীয় মন্ত্রিসভা

সংসদের সুপারিশ অনুযায়ী, ভারতীয় সংবিধানের ৩৭০ অনুচ্ছেদের অধীনে রাষ্ট্রপতি জম্মু ও কাশ্মীর পুনর্গঠন আইন, ২০১৯-এ ঘোষণা ও সম্মতি দেন। সেইমতো, পূর্ববর্তী জম্মু ও কাশ্মীর রাজ্য পুনর্গঠিত হয়েছে ২০১৯-এর ৩১ অক্টোবর নতুন কেন্দ্রশাসিত জম্মু ও কাশ্মীর এবং নতুন কেন্দ্রশাসিত লাদাখ হিসেবে। নতুন লাদাখ কেন্দ্রশাসিত অঞ্চলে আছে দুটি জেলা – কার্গিল এবং লেহ। পূর্ববর্তী জম্মু ও কাশ্মীরের বাকি অংশ থাকছে জম্মু ও কাশ্মীর কেন্দ্রশাসিত অঞ্চল। ১৯৪৭-এ পূর্ববর্তী জম্মু ও কাশ্মীর রাজ্যে ১৪টি জেলা ছিল যেমন – কাঠুয়া, জম্মু, উধমপুর, রিয়াসি, অনন্তনাগ, বারামুলা, পুঞ্চ, মীরপুর, মুজফফরাবাদ, লেহ ও লাদাখ, গিলগিট, ওয়াজারাত, চিলহাস এবং উপজাতি অঞ্চল। ২০১৯-এর মধ্যে জম্মু-কাশ্মীরে পূর্বতন রাজ্য সরকারগুলি নানা সময়ে এলাকা পুনর্গঠন করে ১৪টি জেলাকে ২৮টি জেলায় পরিণত করে। নতুন জেলাগুলি হল – কুপওয়াড়া, বান্দিপুর, গান্দেরবাল, শ্রীনগর, বাদগাম, পুলওয়ামা, শোপিয়ান, কুলগাম, রাজৌরি, রামবান, ডোডা, কিস্তওয়ার, সাম্বা এবং কার্গিল। এর মধ্যে কার্গিল জেলাকে তৎকালীন লেহ এবং লাদাখ জেলার থেকে বের করে আনা হয়। সেইমতো নতুন লাদাখ কেন্দ্রশাসিত অঞ্চলের লেহ জেলাটি ২০১৯-এর জম্মু ও কাশ্মীর পুনর্গঠন দ্বিতীয় আদেশে লেহ জেলাটি বর্ণিত হয়। এই আদেশ দেন ভারতের রাষ্ট্রপতি যার ফলে, গিলগিট, গিলগিট ওয়াজারাত, চিলহাস এবং উপজাতি অঞ্চল অন্তর্ভুক্ত হয় ১৯৪৭-এর লেহ ও লাদাখ জেলার বাকি অংশের সঙ্গে। /…
প্রধানমন্ত্রী ৬-৭ জানুয়ারি দিল্লিতে মুখ্য সচিবদের দ্বিতীয় জাতীয় সম্মেলনে পৌরোহিত্য করবেন

নয়াদিল্লি, ৪ জানুয়ারি, ২০২৩ প্রধানমন্ত্রী শ্রী নরেন্দ্র মোদী ৬-৭ জানুয়ারি, ২০২৩-এ দিল্লিতে মুখ্য সচিবদের দ্বিতীয় জাতীয় সম্মেলনে পৌরোহিত্য করবেন। কেন্দ্র এবং রাজ্য সরকারগুলির মধ্যে সহযোগিতা বৃদ্ধি করতে এটি আরও একটি গুরুত্বপূর্ণ পদক্ষেপ। মুখ্য সচিবদের এই ধরনের প্রথম সম্মেলনটি হয়েছিল ২০২২-এর জুনে ধরমশালায়। এ বছর মুখ্য সচিবদের জাতীয় সম্মেলন অনুষ্ঠিত হবে দিল্লিতে ৫-৭ জানুয়ারি, ২০২৩। তিনদিনের সম্মেলনে জোর দেওয়া হবে রাজ্যগুলির সঙ্গে মিলে দ্রুত এবং দীর্ঘস্থায়ী অর্থনৈতিক বৃদ্ধি অর্জন করা। ২০০-রও বেশি মানুষ অংশ নেবেন যাঁদের মধ্যে রয়েছেন কেন্দ্রীয় সরকারের প্রতিনিধিবৃন্দ ছাড়াও রাজ্য ও কেন্দ্রশাসিত অঞ্চলের মুখ্য সচিব ও অন্য উচ্চপদস্থ আধিকারিকগণ এবং বিশেষজ্ঞরা। বৃদ্ধি এবং কর্মসংস্থানে জোর দিয়ে অন্তর্ভুক্তিমূলক মানবসম্পদ উন্নয়নের লক্ষ্যে ‘বিকশিত ভারত’ অর্জনে সহযোগিতামূলক কর্মপ্রক্রিয়ার ভিত স্থাপন করা হবে এই সম্মেলনে। গত তিন মাস ধরে সংশ্লিষ্ট মন্ত্রক, নীতি আয়োগ, রাজ্য ও কেন্দ্রশাসিত অঞ্চলগুলি এবং বিশেষজ্ঞদের মধ্যে সরাসরি ও ভার্চ্যুয়াল পদ্ধতিতে বিস্তারিত আলোচনা করে এই সম্মেলনের আলোচ্যসূচি তৈরি করা হয়েছে। সম্মেলনে আলোচনা হবে মূলত ছ’টি বিষয়ে যেমন – (ক) অতিক্ষুদ্র, অণু ও মাঝারি শিল্পের ওপর জোর; (খ) পরিকাঠামো ও লগ্নি; (গ) শর্তাবলী সহজতর করা; (ঘ) মহিলাদের ক্ষমতায়ন; (ঙ) স্বাস্থ্য এবং পুষ্টি; (চ) দক্ষতা বৃদ্ধি। তিনটি বিশেষ অধিবেশন আয়োজিত হবে – (ক) বিকশিত ভারত : উদ্দিষ্ট লক্ষ্য পর্যন্ত পৌঁছনো; (খ) জিএসটির-র পাঁচ বছর – শিক্ষা এবং অভিজ্ঞতা এবং (গ) আন্তর্জাতিক ভূ-রাজনৈতিক সমস্যা এবং ভারতের অবস্থান – এই তিনটি বিষয়ের ওপর। পাশাপাশি, চারটি বিষয়ে আলোচনায় জোর দেওয়া হবে। সেগুলি হল – (ক) ভোকাল ফর লোকাল; (খ) আন্তর্জাতিক মিলেট বর্ষ; (গ) জি-২০ : রাজ্যগুলির ভূমিকা এবং (ঘ) নতুন নতুন প্রযুক্তি। প্রতিটি বিষয়ে রাজ্য এবং কেন্দ্রশাসিত অঞ্চলগুলির সাফল্য সম্মেলনে তুলে ধরা হবে যাতে রাজ্যগুলি একে অপরের কাছ থেকে শিখতে পারে। প্রধানমন্ত্রীর নির্দেশমতো মূল সম্মেলনের আগেই রাজ্য এবং কেন্দ্রশাসিত অঞ্চলগুলির সঙ্গে তিনবার ভার্চ্যুয়াল সম্মেলন হয়েছে। সেগুলি আলোচনা করা হয়েছে তিনটি মূল বিষয়ে যেগুলি হল – (ক) উন্নয়নের ভরকেন্দ্র হিসেবে জেলাগুলি; (খ) চক্রাকার অর্থনীতি এবং (ঘ) মডেল কেন্দ্রশাসিত অঞ্চল। এই ভার্চ্যুয়াল সম্মেলন থেকে প্রাপ্ত তথ্য মুখ্য সচিবদের জাতীয় সম্মেলনে পেশ করা হবে। /
‘নদীর আন্তঃসংযোগ বিষয়ে বিশেষ কমিটি’র কাজের বর্তমান অবস্হা ও অগ্রগতি সংক্রান্ত রিপোর্ট

প্রধানমন্ত্রীর পৌরহিত্যে কেন্দ্রীয় মন্ত্রিসভাকে ০১.০৭.২০১৬ থেকে ৩১.০৩.২০১৮ পর্যন্ত ‘নদীর আন্তঃসংযোগ বিষয়ে বিশেষ কমিটি’র কাজের অগ্রগতি সংক্রান্ত রিপোর্ট নিয়ে অবহিত করা হয়। ২৭.০২.২০১২ তারিখে ২০০২-এর ৫১২ নম্বর রিট আবেদন (সিভিল) সংক্রান্ত মামলার প্রেক্ষিতে মাননীয় সুপ্রীম কোর্টের নির্দেশকে মান্যতা দিয়ে নদীগুলির আন্তঃসংযোগ সংক্রান্ত কাজের অগ্রগতির রিপোর্ট মন্ত্রিসভার কাছে পেশ করা হয়েছে। ‘নদীসমুহের নেটওয়ার্ক’এর কাজ এবং ২০০২-এর ৬৬৮ নম্বর রিট আবেদনের প্রেক্ষিতে সুপ্রীম কোর্ট ভারত সরকারকে নদীগুলির আন্তঃসংযোগের জন্য একটি বিশেষ কমিটি গঠনের নির্দেশ দেয়। নদীগুলির আন্তঃসংযোগ সংক্রান্ত এই বিশেষ কমিটির কাজের অগ্রগতি বিষয়ে নির্দিষ্ট সময় অন্তর একটি করে রিপোর্ট কেন্দ্রীয় মন্ত্রিসভার কাছে পেশ করতে হয়। নদী সংযোগ সংক্রান্ত বিশেষ কমিটির স্টেটাস রিপোর্টে অগ্রাধিকারের ভিত্তিতে তিনটি নদী সংযোগ প্রকল্পের বিষয়ে বিস্তারিত তথ্য দেওয়া হয়েছে। এগুলি হল- কেন-বেতোয়া নদী সংযোগ, দমনগঙ্গা-পিঞ্জল নদী সংযোগ এবং পারা-তাপি-নর্মদা নদী সংযোগ। এছাড়াও ১৯৮০ সালের জাতীয় পরিকল্পনায় চিহ্নিত হিমালয় এবং উপদ্বীপ অঞ্চলের নদীগুলির সংযোগ বিষয়েও এই রিপোর্টে তথ্য দেওয়া হয়েছে। /…
ফেসবুক সদর দপ্তরে এক বিশেষ প্রশ্নোত্তরপর্বে প্রধানমন্ত্রী অংশ নিচ্ছেন

প্রধানমন্ত্রী শ্রী নরেন্দ্র মোদী টাউনহল প্রশ্নোত্তর পর্বের জন্য প্রশ্নমমালা পাঠাতে আমন্ত্রণ জানিয়েছেন। এ মাসের ২৭ তারিখ ফেসবুকের সদর দপ্তরে এই প্রশ্নোত্তর পর্বের আয়োজন করা হয়েছে। ফেসবুক পোস্টে প্রধানমন্ত্রী লিখেছেন, “ফেসবুকের সদর দপ্তর পরিদর্শনে আমন্ত্রণ জানানোর জন্য শ্রী মার্ক জুকারবার্গ’কে ধন্যবাদ। আগামী ২৭ সেপ্টেম্বর, রবিবার ভারতীয় সময় রাত্রি ১০টায় টাউন হল প্রশ্নোত্তর পর্বে অংশ নেওয়ার জন্য আমি অধির আগ্রহে অপেক্ষায় রয়েছি। এই মতবিনিময় পর্বে বিভিন্ন বিষয় নিয়ে আলোচনা হবে এবং নিঃসন্দেহে একটি স্মরণীয় বিষয় হয়ে থাকবে। আপনার অংশগ্রহণ ছাড়া এই কর্মসূচি অসম্পূর্ণ রয়ে যাবে। ফেসবুকে আপনার প্রশ্ন পাঠান। আমি আপনাদের সকলকে ‘নরেন্দ্র মোদী মোবাইল অ্যাপ’ – এ প্রশ্ন পাঠানোর আহ্বান জানাই। আপনার পাঠানো প্রশ্নমালা এই কর্মসূচিকে স্মরণীয় করে রাখবে”। /
“শিক্ষক ক্যাডার সংরক্ষণে অধ্যাদেশ ২০১৯”-এ কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে বিশ্ববিদ্যালয়/ মহাবিদ্যালয়গুলিতেদপ্তর/বিষয়ভিত্তিক শিক্ষক নিয়োগে“কেন্দ্রীয় শিক্ষা প্রতিষ্ঠান (শিক্ষক ক্যাডার সংরক্ষণ) অধ্যাদেশ ২০১৯” ঘোষনার প্রস্তাব কেন্দ্রীয় মন্ত্রিসভার অনুমোদিত হয়েছে। এই সিদ্ধান্তে উচ্চশিক্ষা প্রতিষ্ঠানে শিক্ষার মানোন্নয়নের ফলে উপযুক্ত মেধাবী প্রার্থীরা আগ্রহী হবেন বলে মনে করা হচ্ছে। এরফলে সংবিধানে ১৪, ১৬ ও ২১ নম্বর ধারায় যে বিষয়ের উল্লেখ রয়েছে তা মেনে সরাসরি শিক্ষক ক্যাডার নিয়োগে ৫ হাজার শূন্যপদ পূরণ সম্ভব হবে। তপশিলী জাতি, উপজাতি এবং সামাজিক ও শিক্ষাগতভাবে পিছিয়ে পড়া শ্রেণীর জন্য নির্ধারিত সংরক্ষণ পূর্ণ করা সম্ভব হবে /
স্বেচ্ছায় আধার দেওয়ার আইন অনুমোদন করল কেন্দ্রীয় মন্ত্রিসভা

আধারকে সাধারণ মানুষের সহায়ক করে তোলার লক্ষ্যে প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ‘দ্য আধার অ্যান্ড আদার ল’জ (অ্যামেন্ডমেন্ট) বিল,২০১৯’ অনুমোদিত হয়েছে। এটি এই সংক্রান্ত অধ্যাদেশটির জায়গা নেবে। গত বছর দোসরা মার্চ রাষ্ট্রপতির জারি করা অধ্যাদেশে যে সংশোধনীগুলি ছিল,তার সবই আছে প্রস্তাবিত এই বিলে। এই বিল পেশ হবে সংসদের আগামী অধিবেশনে। এই সিদ্ধান্তের ফলে ইউআইডিএআই জনস্বার্থ রক্ষায় এবং আধারের অপব্যবহারের মোকাবিলায় শক্তিশালী পদক্ষেপ নিতে পারবে। এই সংশোধনীর ফলে কোন ব্যক্তিকে প্রমাণ হিসেবে আধার নম্বর দাখিল করতে বাধ্য করা যাবে না যদি না সংসদের কোন আইন দ্বারা তা বাধ্যতামূলক করা হয়। ব্যাঙ্ক অ্যাকাউন্ট খুলতে কোন গ্রাহক স্বেচ্ছায় আধার নম্বর দিতে পারবেন। এই সংশোধনীর বৈশিষ্ট্য নিম্নরূপ : · আধার নম্বর যাঁর আছে,তাঁর অনুমতি সাপেক্ষে এটি যাচাই করা যেতে পারে। · প্রকৃত আধার নম্বর গোপন রাখতে ১২ সংখ্যার আধার নম্বর এবং এর বিকল্প ভার্চ্যুয়াল পরিচিতি ব্যবহার করা যাবে। · কোন শিশুর আধার নম্বর থাকলে ১৮ বছর বয়সের পর সেই আধার নম্বর বাতিল করার সুযোগ থাকবে। · একমাত্র সংসদে পাশ হওয়া কোন আইন অথবা দেশের স্বার্থে কেন্দ্রীয় সরকারের কোন নির্দেশসাপেক্ষে একমাত্র পরিচয় যাচাই করা যাবে। · কেওয়াইসি-র জন্য স্বেচ্ছায় আধার নম্বর ব্যবহারের অনুমতি দেওয়া হয়েছে এই বিলে। · কোন বেসরকারি প্রতিষ্ঠান আধার দিতে বাধ্য করতে পারবে না। · আধার নম্বর না দেওয়ার জন্য কোনরকম পরিষেবা প্রদান থেকে বিরত রাখা যাবে না। · এই বিলে ইউনিক আইডেন্টিফিকেশন অথরিটি অফ ইন্ডিয়া ফান্ড প্রতিষ্ঠার সংস্থান আছে। · আধার আইন লঙ্ঘন এবং সেই সংক্রান্ত আবেদনের ক্ষেত্রে আইনি ব্যবস্থার সংস্থানও আছে এই বিলে। /
নভরে উপলক্ষেজনসাধারণকে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী নভরে উপলক্ষে জনসাধারণকে শুভেচ্ছাজানিয়েছেন। এক বার্তায় তিনি বলেছেন, ‘নভরে মুবারক! নববর্ষের সূচনায় প্রত্যেকেরজীবন যাতে সুখ, সমৃদ্ধি ও সুস্বাস্থ্যে ভরে ওঠে আমি সেই কামনাই করি। প্রতিটিভারতীয়ই কাশ্মীরী পণ্ডিতদের সমৃদ্ধ সংস্কৃতির জন্য গর্ববোধ করে থাকেন”।
প্রধানমন্ত্রী দোহায় বসবাসকারী ভারতীয়দের উদ্দেশে ভাষণ দিলেন

প্রধানমন্ত্রী শ্রী নরেন্দ্র মোদী রবিবার সন্ধ্যায় জেনেভা রওনা হওয়ার আগে দোহায় বসবাসকারী ভারতীয়দের উদ্দেশে ভাষণ দিলেন এবং তাঁদের সাথে কথা বললেন। কাতার-এর ভারতীয় সমাজে এক উৎসাহী জনসমাবেশের উদ্দেশে ভাষণ দিতে গিয়ে প্রধানমন্ত্রী বলেন, তাঁরা কখনই কারও থেকে বিচ্ছিন্ন নন। তিনি বলেন, বিশ্ব জুড়ে ভারতের ভাবমূর্তির উন্নতি ঘটেছে এবং সারা বিশ্বে ভারতীয়দের প্রতি অত্যন্ত আগ্রহ লক্ষ্য করা যাচ্ছে। এই পরিবর্তন ভারতের ১২৫ কোটি মানুষের জন্যই বলে তিনি উল্লেখ করেন। তিনি বলেন, ভারত যে বিশ্বের সবচেয়ে দ্রুত বর্ধনশীল প্রধান অর্থনীতিগুলির অন্যতম, সে ব্যাপারে আজ বিশ্বের নানা সংস্থাই একমত । এই প্রসঙ্গে তিনি আরও জানান, বিশ্বজোড়া মন্দা সত্ত্বেও মোট দেশীয় উৎপাদন বৃদ্ধির হার শেষ ত্রৈমাসিকে ৭.৯ শতাংশে দাঁড়িয়েছে। প্রধানমন্ত্রী আরও বলেন, দুর্নীতি ভারত’কে দীর্ঘদিন ধরেই পীড়া দিয়ে আসছে আর তাঁর সরকার একে উৎখাত করতে দৃঢ় প্রতিজ্ঞ। শ্রী মোদী বলেন, তাঁর কাতার সফর পূর্ণাঙ্গ ও সফল আলোচনার সাক্ষী হয়ে রইল, যার ফলে দুটি দেশের মধ্যে ঘনিষ্ঠ মৈত্রীর এক নতুন যুগের সূচনা ঘটবে। এই সফরে তাঁর প্রতি যে অসামান্য উষ্ণতা ও আতিথেয়তা দেখানো হয়েছে সেজন্য তিনি সেদেশের মানুষ এবং কাতার সরকারের প্রতি কৃতজ্ঞতা ব্যক্ত করেন।
চিকিৎসা শিক্ষা ব্যবস্থায় সংস্কারমূলক পদক্ষেপ গতি পাচ্ছে

দেশবাসীর জন্য উন্নত মানের স্বাস্থ্য পরিষেবা দিতে চিকিৎসা শিক্ষা ব্যবস্থায় সংস্কারসাধন প্রধানমন্ত্রী শ্রী নরেন্দ্র মোদীর নেতৃত্বাধীন এনডিএ সরকারের একটি গুরুত্বপূর্ণ পদক্ষেপ। এই উদ্যোগকে অব্যাহত রাখতে এবং সরকারের আরও একটি অঙ্গীকার পূরণ করার লক্ষ্যে প্রধানমন্ত্রীর পৌরহিত্যে কেন্দ্রীয় মন্ত্রিসভা বুধবার ভারতীয় মেডিকেল কাউন্সিল (সংশোধন) বিল, ২০১৯ অনুমোদন করেছে। প্রস্তাবিত এই বিলটি ২০১৯ – এর ভারতীয় মেডিকেল কাউন্সিল (সংশোধন) দ্বিতীয় অধ্যাদেশের পরিবর্তে কার্যকর হবে। সংসদের আসন্ন অধিবেশনেই এ সংক্রান্ত বিল পেশ করার সিদ্ধান্ত হয়েছে। বিলটি সংসদের অনুমোদন পেলে দেশে চিকিৎসা শিক্ষা পরিচালনা ব্যবস্থায় আরও স্বচ্ছতা, দায়বদ্ধতা ও উৎকর্ষতা সুনিশ্চিত হবে। নতুন এই বিলে ২০১৮’র ২৬শে সেপ্টেম্বর থেকেই ভারতীয় মেডিকেল কাউন্সিলকে দু’বছরের জন্য বাতিল করার কথা বলা হয়েছে। এই সময়কালে কাউন্সিলের যাবতীয় কাজকর্ম ও দায়িত্ব পরিচালন পর্ষদ পালন করবে। এছাড়াও, পরিচালন পর্ষদের সদস্য সংখ্যা ৭ থেকে বাড়িয়ে ১২ করার কথা বিলে উল্লেখ রয়েছে।
জাতীয় বিজ্ঞান দিবস উপলক্ষে বিজ্ঞানীদের প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী জাতীয় বিজ্ঞান দিবস উপলক্ষে বিজ্ঞানীদের শুভেচ্ছা জানিয়েছেন। ট্যুইটে প্রধানমন্ত্রী বলেছেন, “জাতীয় বিজ্ঞান দিবস আমাদের বিজ্ঞানীদের মেধা ও দৃঢ়তাকে অভিবাদন জানানোর এক উপলক্ষ্য। বিজ্ঞানীদের উদ্ভাবনের প্রতি গভীর অধ্যবসায় এবং প্রেরণাদায়ক গবেষণা ভারত ও বিশ্বকে অবদান যুগিয়েছে। ভারতীয় বিজ্ঞানের এগিয়ে চলার প্রচেষ্টা অব্যাহত থাকুক এবং আমাদের যুবসমাজের মধ্যে বিজ্ঞানের প্রতি আরও আকৃষ্ট হওয়ার মানসিকতা গড়ে উঠুক। ভারত সরকার গবেষণা ও উদ্ভাবন ক্ষেত্রের জন্য আরও ভালো বাতাবরণ গড়ে তুলতে একাধিক উদ্যোগ নিয়ে চলেছে। এ বছরের গোড়ার দিকে ভারতীয় বিজ্ঞান কংগ্রেসে আমি বিজ্ঞানের বিভিন্ন দিকের কথা উল্লেখ করেছিলাম। সেগুলি আজ আরও একবার স্মরণ করিয়ে দিই”।